

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv [www.daugavpils.lv](http://www.daugavpils.lv)

Daugavpilī

**Pilsētas saimniecības un attīstības komitejas**

**SĒDES PROTOKOLS**

**2025.gada 12. jūnijā** **Nr.11**

|  |  |
| --- | --- |
| Sēde notiek: domes sēžu zālē  Sēde sasaukta: plkst.10.00  Sēde sākas: plkst.10.00  Sēdes laikā tiek veikts audioieraksts  **Sēdē piedalās:** |  |
| Komitejas priekšsēdētājs | *Igors Aleksejevs* |
| Komitejas priekšsēdētāja vietnieks | *Mihails Lavrenovs* |
| Komitejas locekļi | *Anatolijs Gržibovskis*  *Valērijs Kononovs*  *Igors Prelatovs*  *Ivars Šķinčs*  *Aleksejs Vasiļjevs* |
|  |  |
| **Sēdē klātesoši:** |  |
| Daugavpils valstspilsētas pašvaldības iestādes darbinieki | *D.Briška-Nikolajeva, A.Mahļins, R.Golovans, D.Kumačeva,*  *A.Šapovals* |
| Sēdi protokolē: | *Daugavpils pašvaldības centrālās pārvaldes Attīstības departamenta referente E.Pūga* |
| **Darba kārtība:** | |
| 1. **Par Daugavpils valstspilsētas pašvaldības 2024.gada publiskā pārskata apstiprināšanu.** 2. **Par atbalstu projektam “Ēkas Nikolaja ielā 17, Daugavpils cietoksnī arhitektoniski mākslinieciskā inventarizācija un kultūrvēsturiskā izpēte”.** | |

*I.Aleksejevs atklāj komitejas sēdi un tiek dots vārds ziņotājam.*

**1.**

**Par Daugavpils valstspilsētas pašvaldības 2024.gada publiskā pārskata apstiprināšanu**

*Ziņo – Daugavpils pašvaldības centrālās pārvaldes Attīstības departamenta Projektu nodaļas vadītāja* *D.Briška-Nikolajeva.*

I.Aleksejevs uzdod precizējošu jautājumu par iedzīvotāju skaita izmaiņām.

D.Briška-Nikolajeva papildina, ka Centrālā statistikas pārvalde pēdējos gados – t.i.2023.un 2024.gadā iedzīvotāju skaita aprēķiniem ir izmantojusi cita veida unikālu Eiropas līmeņa metodi.

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs,* *A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par Daugavpils valstspilsētas pašvaldības 2024.gada publiskā pārskata apstiprināšanu.*

**2.**

**Par atbalstu projektam “Ēkas Nikolaja ielā 17, Daugavpils cietoksnī arhitektoniski mākslinieciskā inventarizācija un kultūrvēsturiskā izpēte”**

*Ziņo – Daugavpils cietokšņa un muzeju pārvaldes vadītāja p.i. Artjoms Mahļins.*

A.Mahļins sniedz aktuālo informāciju prezentācijas veidā.

I.Šķinčs jautā, vai tā ir plānota kā objekta apsekošana, ko pēc tam varēs izmantot kāda projekta īstenošanā?

A.Mahļins skaidro, ka tā nav gluži apsekošana. Arhitektoniski mākslinieciskā inventarizācija - tā ir padziļināta izpēte no vēsturiskā un arhitektoniskā viedokļa, lai saprastu, kas ir saglabājamās vērtības šajā ēkā.

I.Šķinčs precizē - tātad tie būs ieteikumi, kas jāņem vērā īstenojot projektu?

A.Mahļins to apstiprina.

Gržibovskis jautā, vai šai ēkai ir vēsturiskā pieminekļa zīme?

A.Mahļins skaidro, ka šai konkrētai ēkai vēstures pieminekļa statusa nav. Bet, ņemot vērā, ka tā atrodas cietokšņa teritorijā, tad uz to arī attiecas visi normatīvie akti.

Gržibovskis jautā, vai tas nozīmē, ka ir zināma rīcības brīvība? Kā Jūs redzat, kad atjaunos šo ēku, kādam nolūkam to varēs izmantot?

A.Mahļins skaidro, ka tur iespējami vairāki varianti: vai nu to izmanto kā noliktavu, kas šobrīd ir norādīts kā lietošanas veids, vai arī to var izmantot publiskajām aktivitātēm, lai rīkotu dažādas darbnīcas. To var arī pakāpeniski izremontēt saviem spēkiem vai piesaistot nelielus projektus un izveidot kā objektu iznomāšanai. Pieprasījums ir. Laiku pa laikam parādās komersanti, kas meklē nelielas telpas. Bet tur ir jābūt elektrībai un visiem komunālajiem inženiertīkliem. Pagaidām tur nav.

Gržibovskis jautā, vai blakus ir kāds kanalizācijas pieslēgums?

A.Mahļins skaidro, ka pagaidām tuvumā nav.

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *atbalstu projektam “Ēkas Nikolaja ielā 17, Daugavpils cietoksnī arhitektoniski mākslinieciskā inventarizācija un kultūrvēsturiskā izpēte”.*

Pilsētas saimniecības un attīstības komitejas sēdē izskatīto un uz domes sēdi virzīto jautājumu ziņošanu kārtējā domes sēdē uzņemas Igors Aleksejevs.

Sēde beidzas: plkst. 10:08

Komitejas priekšsēdētājs: (personiskais paraksts) I.Aleksejevs

Protokoliste (personiskais paraksts) E.Pūga